# Henkilökohtainen tietokone VAIO Duo 13SVD1322

## Mitä pitäisi tehdä, jos ruutu pysyy pimeänä, kun virtapainiketta painetaan?

- Varmista, että näytön kirkkaus ja kontrasti on säädetty oikein.

- Näyttökohteeksi on ehkä asetettu ulkoinen näyttö.

  Valitse haluamasi näyttökohde painamalla näppäinyhdistelmää Fn+F7 useita kertoja ja paina sitten Enter-näppäintä.

- Jos käytät ulkoista näyttöä, varmista, että se on liitetty virtalähteeseen ja virta on kytketty. Varmista, että näytön kirkkaus ja kontrasti on säädetty oikein.

  Lisätietoja asetusten muuttamisesta on näytön mukana toimitetussa oppaassa.

- Sulje sovellusikkuna painamalla näppäinyhdistelmää Alt+F4 useita kertoja.

  Sovellus on saattanut joutua virhetilaan.

- Jos tietokoneen näyttö pysyy pimeänä myös odotettuasi hetken, käynnistä VAIO-tietokone uudelleen tekemällä seuraavat toimet järjestyksessä. Huomaa, että nämä toimet saattavat aiheuttaa käsiteltävänä olevien tietojen vioittumisen.

  - Irrota kaikki VAIO-tietokoneeseen mahdollisesti kytketyt lisälaitteet, kuten tulostin ja USB-laitteet, ja katkaise tietokoneen verkkoyhteys.

  - Paina(Virta) -painiketta yli 4 tai 10 sekunnin ajan ja varmista, että VAIO-tietokone on sammunut. Käynnistä sitten tietokone uudelleen.

- Jos ongelma toistuu, nollaa akku.

  Pidä(Virta) -painiketta yli 4 tai 10 sekuntia. Irrota kaikki VAIO-tietokoneeseen kytketyt kaapelit, kuten virtakaapeli, ja pidä akun poistopainike painettuna kolmesta viiteen sekuntia ohuella, suoralla esineellä (esimerkiksi paperiliittimellä).

  Odota noin viisi minuuttia, laita sitten kaikki kaapelit takaisin paikoilleen ja käynnistä tietokone uudelleen.

- Jos VAIO-tietokone tuodaan suoraan kylmästä tilasta lämpimään tilaan, tietokoneen sisään saattaa tiivistyä kosteutta.

  Odota tällaisessa tapauksessa vähintään tunti, ennen kuin käynnistät tietokoneen.

  Älä käytä tietokonetta hyvin kosteissa olosuhteissa (kun ilmankosteus on yli 80 %), sillä se saattaa aiheuttaa tietokoneen toimintahäiriöitä.

Siirry sivun alkuun