# Henkilökohtainen tietokone VAIO Duo 13SVD1322

## Mitä pitäisi tehdä, jos VAIO-tietokone ei pysty muodostamaan WWAN-yhteyttä?

- Varmista, että akku on ladattu.

- Varmista, että micro SIM -kortin 3G- tai LTE-dataominaisuus on käytössä ja että teleoperaattori on aktivoinut sen. Kun asetat micro SIM -korttia, muista noudattaa kohdan Micro SIM -kortin asettaminen (WWAN-yhteensopivat mallit) ohjeita.

- Varmista, että alueellasi on riittävä matkapuhelinverkostokate. Voit kysyä alueesi katetietoja operaattoriltasi.

- Varmista, että Lentotila on Ei käytössä Koneen asetukset -ruudulla.

- Varmista, että Mobiililaajakaista-asetuksena on Käytössä Koneen asetukset -näytössä.

- Tarkista, että käyttöpisteen nimi (APN) on määritetty asianmukaisesti yhteyksienhallintasovelluksessa. Jos ei, pyydä ISP:ltä oikea APN. Lisätietoja on sovelluksen mukana toimitetussa ohjetiedostossa.

- Tarkista, että yhteyksienhallintasovellus on tunnistanut WWAN-modeemin. Saattaa kestää hetken, ennen kuin sovellus tunnistaa WWAN-modeemin.

#### Vihje

- Lisätietoja WWAN-toiminnosta on VAIO-tukisivulla.

Siirry sivun alkuun