# Henkilökohtainen tietokone VAIO Duo 13SVD1322

## Palautusvälineen luominen

Voit luoda palautusvälineen seuraavien ohjeiden mukaisesti.

Voit käyttää palautusvälineenä DVD-levyjä, Blu-ray Disc -levyjä tai USB flash -muistitikkuja.

- Malli, jossa ei ole sisäistä optista levyasemaa:

  Käytä USB flash -asemaa.

- Malli, jossa on sisäinen optinen levyasema:

  On suositeltavaa käyttää DVD-R-levyjä, koska USB flash -muistitikuilla olevat tiedot voidaan poistaa vahingossa. Voit käyttää myös BD-R/BD-R DL/DVD-R DL/DVD+R/DVD+R DL -levyjä. Huomaa kuitenkin, että VAIO-tietokoneen tukemat tallennusvälinetyypit ja tarvittava levyjen määrä vaihtelee ostamasi mallin mukaan. Nämä tiedot ilmoitetaan luontiprosessin aikana.

#### Huomautus

- USB-portit, jotka noudattavat USB 3.0 -standardia, eivät tue palautusta USB 3.0 -standardin USB flash -muistitikuilta. Malleissa, joissa on USB-portit, jotka noudattavat ainoastaan USB 2.0 -standardia, luo palautusväline USB-asemalla, joka ei noudata USB 3.0 -standardia.

1. Yhdistä VAIO-tietokone Internetiin ja lataa ja asenna uusimmat päivitykset VAIO Update -sovelluksella.
2. Jos luot palautuslevyn (optiset levyt) mallissa, jossa ei ole sisäistä optista asemaa, kytke VAIO-tietokoneeseen ulkoinen optinen asema (ei sisälly toimitukseen). (Lisätietoja ulkoisen optisen levyaseman kytkemisestä on kohdassa Ulkoisen laitteen kytkeminen.)

   Jos verkkolaite tai virtakaapeli on toimitettu, kytke se pistorasiaan.

3. Paina ASSIST-painiketta VAIO-tietokoneen virran ollessa katkaistuna käynnistääksesi VAIO Care -toiminnon.

   Jos Käyttäjätilien valvonta -ikkuna avautuu, valitse Kyllä.

   VAIO Care -ikkuna avautuu.

4. Valitse Advanced Tools, Restore and recovery ja Create Recovery Media.
5. Lue näytön ohjeet huolellisesti ja valitse sitten Next.
6. Noudata näytön ohjeita.

#### Huomautus

- Toiminnon nykyisen tilan tuleminen näkyviin saattaa kestää hetken.

- Älä poista tai irrota tallennusvälinettä palautusvälineen luonnin aikana, sillä se voi aiheuttaa luonnin epäonnistumisen.

- Säilytä palautusväline turvallisessa paikassa.

#### Vihje

- Jos olet kirjautunut VAIO-tietokoneelle peruskäyttäjän käyttäjätunnuksella, sinulta voidaan kysyä järjestelmänvalvojan käyttäjätunnusta ja salasanaa.

#### Palautusvälineen luomiseen liittyviä huomautuksia

- Käytä VAIO Care -sovellusta palautusvälineen luomiseen. Jos palautusväline luodaan jollain muulla tavalla ja suoritetaan palautus, VAIO-tietokonetta ei ehkä palauteta samaan tilaan, jossa se oli toimitettaessa. Sony ei takaa tietokoneen yhteensopivuutta tällaisen palautusvälineen kanssa.

- Palautusväline on VAIO-tietokonekohtainen; se on tarkoitettu vain tietokoneelle, jolla se on luotu.

- Et voi siivota VAIO-tietokonetta palautusvälineen avulla.

- Luo palautusväline heti, kun VAIO-tietokoneesi on käyttövalmis. Tietokoneen palauttaminen palautusosion avulla ei ehkä onnistu seuraavissa tilanteissa, jolloin tarvitset palautusvälineen:

  - Olet tehnyt muutoksia palautusalueeseen tietojen muokkaamiseen tarkoitetulla sovelluksella.

  - Tietokoneeseen on asennettu jokin toinen käyttöjärjestelmä kuin valmiiksi asennettu käyttöjärjestelmä.

  - Sisäinen tallennuslaite on alustettu käyttämättä VAIO Care (Rescue Mode): VAIO recovery solutions -sovellusta.

- Älä kosketa tai likaa levyjen pintaa. Levyjen pinnalla olevat sormenjäljet ja pöly saattavat aiheuttaa luku- ja kirjoitusvirheitä.

- Palautusvälineen luominen voi edellyttää, että vapautat C:-asemalta yli kaksi kertaa käytettävän tallennusvälineen verran tilaa. Et voi ostamasi mallin mukaan luoda palautusvälinettä toimitushetkellä, vaikka optinen levyasema tukisi Blu-ray Disc -levyjä tai kaksipuolisia/kerroksisia DVD-levyjä, koska vapaata tilaa ei ole käytettävissä.

- Jos käytät USB flash -muistitikkua palautusvälineenä, lue ensin VAIO Care -sovelluksen mukana toimitettu ohjetiedosto.

Siirry sivun alkuun

### Aiheeseen liittyvää

- Tietoja palauttamisesta
- Palauttaminen palautusosiosta
- Palauttaminen palautusvälineeltä
- Palautusta koskevia huomautuksia

Siirry sivun alkuun